КОМИ РЕСПУБЛИКАЛÖН ОЛАНПАС

**Коми Республикаса öткымын оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья**. Пыртны «Коми Республикаса чина йöз да олöмö пöртысь власьт органъяс йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 3 №, 4300 ст.; 9 №, 4543 ст.; 2007, 2 №, 4707 ст.; 8 №, 4929 ст.; 12 №, 5271 ст.; 2008, 2 №, 5 ст.; 6 №, 271 ст.; 11 №, 600 ст.; 2009, 7 №, 82 ст.; 16 №, 259 ст.; 33 №, 605 ст.; 49 №, 995 ст.; 2010, 16 №, 300 ст.) татшöм вежсьöмъяс:

1. 7 статьяö содтыны татшöм 201 пункт:

«201) сьöмöн ошкö, премируйтö да наградитö Коми Республикаса чина йöзöс;».

2. 17 статья гижны тадзи:

**«17 статья**

Коми Республикаса Юралысьöс вежысьяс, Коми Республикаса министръяс, Коми Республикаса олöмö пöртысь власьт мукöд органса да Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъясса юрнуöдысьяс кывкутöны сыысь, кыдзи збыльмöдöны лöсялана министерствояс, Коми Республикаса олöмö пöртысь власьт мукöд орган да Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяс налы индöм шöр могъяссö да налы сетöм уджсö.».

3. 18 статьяын:

1) Удждон мынтöм» кывъяс вежны «1. Удждон мынтöм» кывъясöн;

2) содтыны татшöм 2 юкöн:

«2. Коми Республикаса чина йöзöс вермасны премируйтны, ошкыны сьöмöн да наградитны Коми Республикаса Юралысьöн урчитöм пöрадок да условиеяс серти. Коми Республикаса чина йöзöс премируйтöмкöд, налы награда сетöмкöд, сьöмöн ошкöмкöд йитчöм сьöм артыштöма Коми Республикаса республиканскöй бюджетлöн рöскодын тöлысся сьöм мында (во вылö артыштöмöн).».

**2 статья.** Пыртны «Коми Республикаса торъя государственнöй чинын уджалысь йöзлы государственнöй гарантияяс йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 11 №, 4601 ст.; 2007, 1 №, 4658 ст.; 2008, 5 №, 205 ст.; 211 ст.; 9 №, 412 ст.; 11 №, 599 ст.; 2009, 7 №, 83 ст.; 11 №, 173 ст.; 17 №, 284 ст.; 21 №, 366 ст.; 2010, 5 №, 62 ст.) татшöм вежсьöмъяс:

1. 5 статьяса 3 юкöнын:

1) 2 пунктын «тайö Оланпас дорö.» кывъяс вежны «тайö Оланпас дорö;» кывъясöн;

2) содтыны 3 пункт:

«3) Коми Республикаса оланпас серти урчитöм премияяс да сьöмöн мукöд ошкöм.».

2. 6 статьяса медводдза юкöнын:

1) 2 пунктын «Коми Республика.» кывъяс вежны «Коми Республика;» кывъясöн;

2) содтыны татшöм 3 пункт:

«3) премияяс да сьöмöн мукöд ошкöм – сы мында, мыйта артыштöма найöс мынтöм вылö Коми Республикаса оланпас серти.».

**3 статья.** Тайö Оланпасыс вынсялö сiйöс официальнöя йöзöдöмсянь дас лун кольöм бöрын.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

75-РЗ №

Вуджöдiс Кузнецова Н.А., 2 387 пас